# ROMÂNIA Vizat de

# JUDEŢUL MUREŞ Primar MUNICIPIUL TÎRGU-MUREŞ Dr. Dorin Florea

**DirecŢia aDMINISTRAŢIA domeniului public**

**Nr. \_\_\_\_\_\_\_ din \_\_\_\_\_\_\_\_\_\_\_\_\_ 2014**

## EXPUNERE DE MOTIVE

**privind mandatarea reprezentantului AGA, dna Karacsony Erdei Etel**

# să aprobe documentele referitoare la subiectele de pe ordinea de zi

# ale şedinţei Adunării Generale a Acţionarilor din data de 19.06.2014

Consiliul de Administraţie al S.C. COMPANIA AQUASERV S.A., prin Convocatorul nr. 207775 VII/C/4 din 15.05.2014, a convocat şedinţa **ordinară** a Adunării Generale a Acţionarilor pe data de **19 iunie 2014**, **ora 12.00,** cu convocare pentru a doua oara în data de **30 iunie 2014**, de la aceeaşi oră. Urmează ca, acţionarul Municipiul Tg-Mureş, reprezentat prin Consiliul local Tg- Mureş, să-şi mandateze reprezentantul AGA, pentru a reprezenta interesele acestuia în şedinţa Adunării Generale a Acţionarilor.

**Ordinea de zi a şedinţei ordinare,** conform convocatorului este următoarea:

1. aprobarea Scrisorii de intentie, prezentate de SC Azomureş SA Tg.Mureş
2. aprobarea proiectului Contractului de Colaborare cu SC Azomureş SA, din anexă, ca si masura stategica de sustinere a afacerii SC Compania Aquaserv SA Tg.Mures, respective oricărui înscris subsecvent acestuia ce derivă din cele prevăzute prin acest contract de colaborare.
3. mandatarea executivului societăţii de a demara aceasta colaborare şi a semna Contractul de colaborare şi orice alt înscris, derivat din acest proiect/contract de colaborare.

**I. Introducere**

In amonte cu cca. 2 km de Statia de epurare a municipiului Tirgu-Mures se afla platforma industriala a Combinatului chimic « Azomures », care are ca obiect principal de activitate productia de ingrasaminte chimice pentru agricultura. In prezent SC Azomures SA trateaza apele uzate industriale pe o linie tehnologica proprie, la nivelul tehnologic a anilor 1970, care insa nu va fi propice pentru a face fata normelor de descarcare in emisarii naturali dupa anul 2015, potrivit normelor nationale si Directivei UE pentru protectia mediului. Schimbarea patronatului SC Azomures SA, a condus la inceperea unui proces amplu de externalizare a multor activitati colaterale si concentrarea fortelor proprii pe activitatea de productie a ingrasamintelor.

Pornind de la aceasta politica de externalizare a unor activitati secundare si nevoia reala de identificare a unei solutii pentru epurarea avansata a apelor uzate industriale dupa anul 2015, conducerea SC Azomures SA a solicitat S.C. Compania Aquaserv S.A. Tirgu-Mureş, operator regional pentru serviciile publice de alimentare cu apa si canalizare, **analizarea posibilităţii de a presta serviciul de epurare a apelor industriale, pe o infrastructura dezvoltata de catre SC Azomures SA, pe cheltuiala acesteia,** avand in vedere ca epurarea este unul dintre obiectele principale de activitate ale S.C. Compania Aquaserv S.A.

Aceasta oportunitate de extindere a volumului de activitate a SC. Compania Aquaserv S.A. Tirgu-Mures, este benefica in condiţiile in care criza economica a dus la pierderea unui numar semnificativ de clienti, agenti economici intrati in insolventa sau faliment, dar si a reducerii volumului de apa vanduta si epurata iar eventuala crestere a cifrei de afaceri si a profitului, este binevenita, tocmai pentru a compensa scaderea consumului de apa constatata an de an, atat prin miscarile demografice, contorizarea si optimizarea consumului casnic, cat si prin reducerea actvitatilor economice in zona.

Conducerea excutiva a S.C. Compania Aquaserv S.A. si-a manifestat interesul de a se implica intr-o astfel de colaborare, cu conditia asigurarii unui avantaj economic pentru compania noastra si in conditiile in care aceasta colaborare se va aproba de către Consiliul de Administratie si AGA S.C. Compania Aquaserv S.A. In acest sens a fost semnata Scrisoarea de Intentie, din anexa, inaintata de SC Azomures SA, inregistrată la nivelul societăţii sub numarul 207033/30.04.2014.

**II. Aspectele Tehnice**

SC Azomures SA a optat pentru construirea unei noi statii de epurare proprii, in vecinatatea Statiei de epurare a municipiului Tirgu-Mures.

In alegerea amplasamentului s-a tinut cont de urmatoarele :

* Apele uzate industriale provenite de la SC Azomures SA necesita adaos de carbon organic pentru derularea procesului de epurare biologica, pentru care in mod curent se utilizeaza metanol. Apele uzate industriale brute de la Fabrica de Bere din Ungheni pot acoperi parţial acest necesar de material organic şi astfel se reduc costurile epurării apelor uzate industriale atat pentru SC Azomures SA, cat si pentru Fabrica de Bere ;
* Prelucrarea namolului rezultat din procesul de epurare biologica din Statia de epurare noua a SC Azomures SA poate fi realizata la Statia de epurare a municipiului Tirgu- Mures.

Subliniem ca autoritatile locale de mediu sprijina aceasta initiativa, in special din punct de vedere al impactului net asupra mediului, date fiind urmatoarele argumente:

* transformarea unui deşeu (apa uzată de la fabrica de bere), într-o materie primă necesară unui proces de tratare,
* evitarea consumului inutil de resurse pentru eliminarea materialului organic din apa uzată a Fabricii de bere în instalaţiile de preepurare ale acesteia
* prin co-procesarea namolui generat in cele doua statii de epurare, se implementează un management performant integrat al deseurilor, in aria de operare a Municipiului Tg.Mures, pe seama valorificarii potentialului energetic al acestora.

Principalele responsabilităţi ale companiei in cadrul prestatiei solicitate de SC Azomures SA, sunt urmatoarele:

* Exploatarea noii statii de epurare, cu asumarea responsabilitatii conformarii calitatii efluentului la cerintele legale in vigoare;
* Preluarea namolurilor rezultate in procesul de epurare, tratarea lor corespunzatoare si eliminarea finala a acestora;
* Mentenenta infrastructurii, in conformitate cu manualele de mentenanta ale utilajelor.

**III. Aspecte Economice**

Oportunitatea de a suplimenta cifra de afaceri si profitul companiei prin prestarea serviciului de epurare a apelor uzate industriale si prelucrarea namolului pentru Azomures este binevenita in conditiile in care an de an se constata reducerea consumului de apa in zona deservita datorita fenomenelor demografice si restrangerii activitatilor economice.

Exploatarea acestei oportunitati devine mai importanta tinand cont de faptul ca **efortul de investitie este asumat in intregime de SC Azomures SA si noua statie de epurare se pune la dispozitia SC Compania Aquaserv SA in mod gratuit, prin contract de comodat.**

Prin *proiectul Contractului de Colaborare* un sistem de tarifare avand urmatoarele trei componente :

1. **tariful pentru serviciul de prelucrare si eliminare namol** - care va acoperi toate si orice operatiuni si costuri asociate preluarii, tratarii, procesarii si eliminarii finale a namolului. Aceasta componenta a tarifului va avea o valoare fixa de 1,35 lei per kg substanta uscata (SU) din namolul prelucrat si va fi datorat lunar, in functie de cantitatea de substanta uscata din namolul prelucrat. Aceasta componenta s-a stabilit in baza costurilor aferente liniei de prelucrare a namolului aflata in dezvoltare in prezent la Statia de epurare municipala Tirgu-Mures. Tariful de 1,35 lei/kg SU inmultit cu cantitatea de SU estimata din nămolul prelucrat de 1.277.000 kg SU/an rezulta valoarea anuala facturata de **1.723.950 lei/an** pentru acest serviciu.
2. **tariful pentru Procesul de Epurare** - care va acoperi toate si orice operatiuni si Costurile Eligibile asociate desfasurarii Procesului de Epurare precum si Costurile Eligibile asociate Lucrarilor de Mentenanta si Interventie. Aceasta componenta a tarifului de lei/mc va fi variabila in functie de valoarea Costurilor Eligibile din luna respectiva si de volumul de ape industriale uzate deversate de SC Azomures SA in luna respectiva. Costurile Eligibile înseamnă costurile necesare in vederea si derivand imediat din operarea si mentenanta Statiei de Epurare Azomures: costurile utilitatilor, costurile cu obţinerea autorizaţiilor, costuri cu substantele chimice folosite in Procesul de Epurare inclusiv cu metanolul sau cu orice alta substanta cu aport de carbon, taxe de deversare ape tratate rezultate din Procesul de Epurare, piese de schimb consumabile sau subansamble necesare pentru Efectuarea Lucrarilor de Mentenanta si Interventie. In baza Studiului de Fezabilitate cunoscut in prezent aceasta componenta se estimeaza la cca. **3.195.000 lei/an**.
3. **tariful pentru operarea/exploatarea si intretinerea Statiei de Epurare Azomures (abonamentul lunar)** - care va acoperi costurile manoperei efectuate de toti si orice angajati/reprezentanti/contractanti ai SC Compania Aquaserv SA implicati in desfasurarea Activitatilor (inclusiv a Lucrarilor de Mentenanta si Interventie) calculat la 30.000 lei/luna, costul analizelor de laborator reprezentand 10.000 lei/luna precum si marja de profit a companiei, pentru Activitatile prestate in valoare de 50.000 lei/luna. Aceasta componenta a Tarifului va avea o valoare lunara fixa, forfetara de 90.000 lei/ luna, de unde rezulta valoarea anuala de **1.080.000 lei/an**.

In urma acestui sistem de tarifare rezulta urmatoarele castiguri estimate pentru S.C. Compania Aquaserv S.A. :

* 170.000 lei/an profit din Procesarea namolului rezultat pe linia de epurare Azomures (cca. 10% din valoarea facturata pentru aceasta activitate)
* 600.000 lei/an profit inclus in abonamentul fix lunar (50.000 lei/luna)

Acest **castig total anual de 770.000 lei/an** reprezintă **12.8% din cifra de afaceri estimata** a se realiza din epurarea apelor industriale ale SC Azomures SA si procesarea namolurilor aferente.

Având în vedere materialele prezentate în anexă, propunem mandatarea reprezentantului AGA al Municipiului Tg- Mureş, dna. Karacsony Erdei Etel, să-l voteze, potrivit Convocatorului nr. 207775/VII/C din 15.05.2014, la şedinţa Adunării Generale a Acţionarilor a S.C. COMPANIA AQUASERV S.A., din data de 19.06.2014, ora 12:00, iar in cazul in care la data stabilită, nu vor fi îndeplinite condiţiile legale pentru ţinerea şedinţei adunării generale a acţionarilor, propunem mandatarea acestuia pentru data de 30 iunie 2014, sedinta urmand a avea loc la aceeaşi oră, la sediul societăţii din Tg. Mureş, str. Kós Károly, nr.1.

**Director, SC Compania Aquaserv SA**

**Direcţia Administratia domeniului public Director General,**

**ing. Moldovan Florian ing. Horobeţ Sergiu**

În temeiul art. 51 din Regulamentul de organizare şi funcţionare a Consiliului local municipal Tîrgu Mureş,

Comisiile de specialitate ale autorităţii publice deliberative, în conformitate cu art. 54, alin. (4) din Legea nr. 215/2001 privind administraţia publică locală, republicată, prezintă următorul raport:

1. Comisia de studii, prognoze economico-sociale, buget-finanţe şi administrarea domeniului public şi privat al municipiului.

Preşedinte Secretar

jr. Peti Andrei ec. Ciotlăuş Ionela

2. Comisia de organizare şi dezvoltare urbanistică, realizarea lucrărilor publice, protecţia mediului înconjurător, conservarea monumentelor istorice şi de arhitectură.

Preşedinte Secretar

ing. Törzsök Sándor ec. Loghin Lucian

3. Comisia pentru servicii publice şi comerţ.

Preşedinte Secretar

ec. Bakos Levente prof. Pui Sebastian

4. Comisia pentru activităţi ştiinţifice, învăţământ, sănătate, cultură, sport, agrement şi integrare europeană.

Preşedinte Secretar

dr. Kikeli Pál jr. Sabău Pop Aurelian

5. Comisia pentru administraţie publică locală, protecţie socială, juridică, apărarea ordinii publice, respectarea drepturilor şi libertăţilor cetăţeneşti, probleme de minorităţi şi culte.

Preşedinte Secretar

........................................ av. Karácsony Erdei Etel

**ROMÂNIA**

**JUDEŢUL MUREŞ Proiect,  
CONSILIUL LOCAL MUNICIPAL TÎRGU-MUREŞ**

**H O T Ă R Â R E A NR. \_\_\_\_**

**DIN \_\_\_\_\_\_\_\_\_\_\_\_\_\_ 2014**

**privind mandatarea reprezentantului AGA, dna Karacsony Erdei Etel**

# să aprobe documentele referitoare la subiectele de pe ordinea de zi

# ale şedinţei Adunării Generale a Acţionarilor din data de 19.06.2014

*Consiliul local municipal Tîrgu- Mureş, întrunit în şedinţă ordinară de lucru,*

Văzând Expunerea de motive a Primarului municipiului Tîrgu-Mureş nr. \_\_\_\_\_ din \_\_\_\_\_\_\_\_\_\_privind privind mandatarea reprezentantului AGA, dna. Karacsony Erdei Etel să aprobe documentele referitoare la subiectul de pe ordinea de zi ale şedinţei Adunării Generale a Acţionarilor din data de 19.06.2014,

In baza art.1171 din Legea privind societăţile comerciale, nr.31/1990, cu modificările ulterioare,

În temeiul art. 36, alin. (1), (2), lit. “b”, alin. (3), lit. “c”, art. 45, alin. (1) şi art. 115, alin. (1), lit. “b” din Legea nr. 215/2001 privind administraţia publică locală, republicată,

**H o t ă r ă ş t e :**

**Art. 1.** (1) Se mandatează reprezentantul AGA al municipiului Tîrgu Mureş, dna. Karacsony Erdei Etel, pentru aprobarea documentelor referitoare la punctul de pe ordinea de zi a şedinţei Adunării Generale a Acţionarilor a S.C. COMPANIA AQUASERV S.A. din data de 19.06.2014, înscris în conformitate cu convocatorul nr. 207775 VII/C/4 din 15.05.2014 împreună cu anexa la acesta, care face parte integrantă din prezenta hotărâre.

(2) În situaţia în care la data sus stabilită nu vor fi îndeplinite condiţiile legale pentru ţinerea şedinţei, aceasta va avea loc în data de 30.06.2014, de la aceeaşi oră, mandatul acestuia urmând să rămână neschimbat, conform prevederilor de la alin.1.

**Art. 2.** Cu a ducerea la îndeplinire a prezentei hotârări se însărcinează reprezentantul AGA al Municipiului Tîrgu-Mureş în S.C. COMPANIA AQUASERV S.A., dna Karacsony Erdei Etel

**Viză de legalitate**

**Secretarul municipiului Tîrgu Mureş**

# Maria Cioban